കോട്ടക്കടപ്പുറത്തെ പൊതുശ്മശാനം ആധുനിക സൗകര്യങ്ങളോടെ ഉടന് തുറക്കണം: കോണ്ഗ്രസ്എസ് കോഴിക്കോട്: മുനിസിപ്പാലിറ്റിയുടെ അധീനതയിലുള്ള കോട്ടക്കടപ്പുറത്തെ പൊതുശ്മശാനം ആധുനിക സൗകര്യങ്ങളോടെ ഉടന് തുറന്നുകൊടുക്കണമെന്ന് കോണ്ഗ്രസ്എസ് പയ്യോളി മണ്ഡലം കമ്മിറ്റി ആവശ്യപ്പെട്ടു. പയ്യോളി മുനിസിപ്പാലിറ്റിയുടെ അധീനതയിലുള്ള കോട്ടക്കടപ്പുറത്ത് കാടുപിടിച്ചും ചുറ്റുമതില് തകര്ന്നും കിടക്കുന്ന പൊതുശ്മശാനം പരിസരവാസികള്ക്ക് ബുദ്ധിമുട്ടില്ലാത്ത രീതിയില് ആധുനിക സൗകര്യങ്ങള് ഒരുക്കി പൊതുശ്മശാനത്തില് മൃതദേഹങ്ങള് വെക്കാനുള്ള നടപടി യുദ്ധകാലാടിസ്ഥാനത്തില് ഉടന് ആരംഭിക്കണം. അല്ലാത്തപക്ഷം ശക്തമായ പ്രക്ഷോഭപരിപാടികള്ക്ക് നേതൃത്വം കൊടുക്കാനും കോണ്ഗ്രസ് എസ് പയ്യോളി മണ്ഡലം കമ്മിറ്റി യോഗം തീരുമാനിച്ചു. യോഗത്തില് മണ്ഡലം പ്രസിഡന്റ് എസ്.വി. റഹ്്മത്തുള്ള അധ്യക്ഷത വഹിച്ചു. കോണ്ഗ്രസ് എസ് കൊയിലാണ്ടി ബ്ലോക്ക് പ്രസിഡന്റ് എ.വി. ബാലകൃഷണന്, പി.വി. വിജയന്, കെ.കെ. കണ്ണന്, പി.വി. സജിത്ത്, പി.വി. അശോകന്, സി.കെ. വിജയന്, മൂഴിക്കല് ചന്ദ്രന്, വടക്കയില് രാജന്, ചെറിയാവി രാജന്, കെ.പി. രമേശന്, കെ.പി. പ്രകാശന്, എം.ചന്ദ്രന് എന്നിവര് പ്രസംഗിച്ചു.